Diari Oficial de la Generalitat Valenciana


Sumari del DOGV 9373, del 01-07-2022 (2022/6091)

Extracte de la Resolució de 23 de maig de 2022, del Rectorat de la Universitat de València, per la qual es convoca una ajuda d'iniciació a la investigació de la Càtedra Alcon Fisabio UVEG, en optometria i ciències de la visió, per a estudiants que cursen quart curs del grau en Òptica i Optometria, o el màster d'Optometria Avançada i Ciències de la Visió d'aquesta universitat durant el curs 2022-2023, i s'estableixen les bases que la regulen.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9373

Data del DOGV
:   01-07-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/6091


Data del document
:   23-05-2022

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 23 de maig de 2022, del Rectorat de la Universitat de València, per la qual es convoca una ajuda d'iniciació a la investigació de la Càtedra Alcon Fisabio UVEG, en optometria i ciències de la visió, per a estudiants que cursen quart curs del grau en Òptica i Optometria, o el màster d'Optometria Avançada i Ciències de la Visió d'aquesta universitat durant el curs 2022-2023, i s'estableixen les bases que la regulen. [2022/6091]  
  
  
BDNS (identif.): 635831.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/635831  
  
Primer. Beneficiaris  
Estudiants del grau Òptica i Optometria de la Universitat de València, que en la data de finalització del termini de presentació de sol·licituds complisca els requisits del punt 6.1 de la convocatòria.  
Estudiants de primer curs del màster Optometria Avançada i Ciències de la Visió de la Universitat de València, que en la data de finalització del termini de presentació de sol·licituds complisquen els requisits del punt 6.2 de la convocatòria.  
  
Segon. Objecte  
Constitueix l'objecte d'aquesta convocatòria promoure l'interès pel treball de recerca en el camp de l'optometria i les ciències de la visió entre els estudiants de la Universitat de València, que durant el curs 2022-2023 finalitzen els estudis de grau o que inicien els estudis de màster universitari oficial, mitjançant l'assignació d'una ajuda econòmica que els permeta iniciar-se en tasques d'investigació vinculades amb aquesta àrea del coneixement.  
  
Tercer. Bases reguladores  
La convocatòria està publicada en el següent URL:  
https://go.uv.es/CtwTvj0  
  
Quart. Quantia  
Consta en el respectiu expedient la consignació pressupostària adequada i suficient per a atendre les obligacions de despesa que puguen derivar-se d'aquesta convocatòria.  
El premi es finança a càrrec del capítol VII del pressupost de la Càtedra Alcon Fisabio UVEG per a 2022, orgànica 4722279444, específica 36790070 per un import de 1.000 euros.  
S'estableix una única ajuda per import de 1.000 euros  
  
Cinqué. Termini de presentació de sol·licituds  
Les sol·licituds es poden presentar a partir de l'endemà de la publicació de l'extracte de la resolució en el Diari Oficial de la Generalitat Valenciana (DOGV), fins al 20 de setembre de 2022.  
  
València, 23 de maig de 2022.- La rectora, p. d. (DOGV 11.04.2022), la vicerectora d'Innovació i Transferència: Rosa María Donat Beneito.